label_title: 1966-os női sakkolimpia
label_desc: A 3. női sakkolimpiát 1966. október 2. és október 15. között a Német Szövetségi Köztársaságban, Oberhausenben, az újonnan felavatott Sportcsarnokban rendezték meg. A 17. nyílt sakkolimpiára ezt követően október 23-tól került sor Havannában. A nyílt és a női versenyek együttes megrendezésére rendszeresen csak 1976-tól kezdődően került sor. A verseny győztese a címvédő szovjet válogatott lett.